अटल बिहारी वाजपेयी

सकाळी 9.50 - निवासस्थानाहून पार्थिव निघाले

अटल बिहारी वाजपेयी यांचं पार्थिव लष्करी वाहनावरून भाजप मुख्यालयाकडे निघालं. मोठा जनसमुदाय उपस्थित.

भाजप मुख्यालयात दुपारी एकपर्यंत वाजपेयींचं दर्शन घेता येणार.

सकाळी 8.00 - थोड्याच वेळात पार्थिव भाजप मुख्यालयात

अटल बिहारी वाजपेयी याचं अंत्यदर्शन घेण्यासाठी मोठ्या प्रमाणावर लोक त्यांच्या 6, कृष्ण मेनन मार्ग येथील निवासस्थानी येत आहेत. थोड्याच वेळात वाजपेयी यांचं पार्थिव भाजप मुख्यालयाकडे रवाना होणार आहे.

रात्री 9.19 - एका युगाचा अंत - नरेंद्र मोदी 

पंतप्रधान नरेंद्र मोदी यांनी एक व्हीडिओ संदेश जारी करून त्यांच्या भावना व्यक्त केल्या आहेत. ते मला वडिलांसारखे होते, त्यांच्या जाण्यानं निर्माण झालेली पोकळी कुणीही भरून काढू शकत नाही, असं नरेंद्र मोदी यांनी म्हटलं आहे. 

रात्री 8.45 - 'राजकीय संवाद सुरूच राहावा' 

मुख्यमंत्री देवेंद्र फडणवीस यांनी बीबीसी मराठीशी बोलताना अटल बिहारी वाजपेयींच्या आठवणींना उजाळा दिला. राजकारणात राजकीय संवाद कधीच बंद होऊ नये, ही वाजपेयींची शिकवण महत्त्वाची वाटत असल्याचं त्यांनी सांगितलं आहे.   

... आणखी 4000 वर्णांसाठी लेख सुरू ठेवा:
रात्री 8.30 - 'अटलजींचे स्वप्न पूर्ण करणे हीच श्रद्धांजली'

केंद्रीय भूपृष्ठ वाहतूक मंत्री नितीन गडकरी यांच्याशी फेसबुक लाईव्हच्या माध्यमातून बीबीसी प्रतिनिधी रोहन टिल्लू यांनी संवाद साधला.   

रात्री 8.16 - पार्थिव निवासस्थानी आणण्यात आलं

वाजपेयी यांचं पार्थिव त्यांच्या नवी दिल्लीतल्या निवासस्थानी आणण्यात आलं आहे. दिल्लीतल्या स्मृतीस्थळमध्ये त्यांच्यावर अंत्यसंस्कार केले जाणार आहेत.

रात्री 8 -  पार्थिव निवासस्थाकडे रवाना  

वाजपेयी यांचं पार्थिव एम्स रुग्णालयातून त्यांच्या निवासस्थानी रवाना करण्यात आलं आहे. तिथं ते अंत्यदर्शनासाठी ठेवलं जाणार आहे. उद्या त्यांच्यावर अंत्यसंस्कार होणार आहेत.   

संध्याकाळी 7.49 - पद्मजा फेणाणींकडून आठवणींना उजाळा  

गायिक पद्मजा फेणाणी-जोगळेकर यांनी अटलजींची कविता गाऊन त्यांच्या आठवणींना उजाळा दिला आहे.

संध्याकाळी 7.42 - विरोधकांचा सन्मान केला - सुमित्रा महाजन 

वाजपेयी राजकारणाच्या आकाशात एका लखलखत्या ताऱ्या प्रमाणे होते, त्यांच्यात सर्वांना एकत्र आणण्याची हातोटी होती, तसंच त्यांनी कायम विरोधकांचा सन्मान केला, असं लोकसभा अध्यक्ष सुमित्रा महाजन यांनी म्हटलं आहे.   

संध्याकाळी 7.34 - देशात 7 दिवसांचा दुखवटा जाहीर 

 देशात 7 दिवसांचा दुखवटा जाहीर करण्यात आला आहे.

संध्याकाळी 7.28 - प्रणव मुखर्जींनी व्यक्त केला शोक 

वाजपेयींच्या जाण्यानं देशात एक पोकळी निर्माण झाली आहे. भारताच्या या सुपुत्राला माझी श्रद्धांजली, असं माजी राष्ट्रपती प्रणव मुखर्जी यांनी एएनआय या वृत्तसंस्थेशी बोलताना म्हटलं आहे.    

संध्याकाळी 7.16 - आरएसएसकडून श्रद्धांजली

भारतीय संस्कृतीच्या मूल्यांना आपल्या विचारांतून राष्ट्र जीवनात प्रतिष्ठा देणारं एक व्यक्तीमत्व हरपलं, असं ट्वीट आरएसएकडून करण्यात आलं आहे.  

संध्याकाळी 7 - ते सतत प्रेरणा देत राहतील - फडणवीस 

वाजपेयी आपल्यात नसले तरी त्याचं द्रष्टेपण कायम राहील, असं महाराष्ट्राचे मुख्यमंत्री देवेंद्र फडणवीस यांनी म्हटलं आहे. ते सतत प्रेरणा देत राहतील असं एएनआयशी बोलताना त्यांनी म्हटलं आहे. 

संध्याकाळी 6.45 - 'माझ्यावर दुंःखाचा डोंगर कोसळला आहे'

"अटल बिहारी वाजपेयी यांच्या जाण्यानं माझ्यावर दुःखाचा डोंगर कोसळला आहे. मी त्यांना वडिला समान मानत होते. माला माझे वडिल गेल्यासारखंच दुःख झालं आहे," असं लता मंगेशकर यांनी ट्वीट केलं आहे.   

संध्याकाळी 6.38 -...